**EDUKACIJA U AKADEMSKOJ I AKM ZAJEDNICI – SLIČNOSTI I RAZLIKE (ŠTO NAM JE ZAJEDNIČKO, A ŠTO RAZLIČITO?)**

**Jelena Hotko**

Hrvatski povijesni muzej

Edukacijski odjel, Zagreb

[j.hotko@hismus.hr](mailto:j.hotko@hismus.hr)

**1. Uvod**

Jelena Hotko, prof., muzejska pedagoginja

Hrvatski povijesni muzej, Edukacijski odjel, Zagreb

[j.hotko@hismus.hr](mailto:j.hotko@hismus.hr)

Cilj radionice je dvojak: predstaviti mogućnosti i potrebe u suvremenom obrazovanju mladih, pogotovo mladih stručnjaka u okviru akademske zajednice, te ih usporediti s edukacijom koja se vrši u baštinskim ustanovama. Izuzetno je bitno uočiti sličnosti i razlike u ciljevima, metodama i svrsi – te pronaći prijedloge za rješenja eventualnih razlika i problema.

Drugi je cilj radionice predstaviti nove medije koje (bismo trebali ili mogli) koristimo u baštinskim ustanovama, svakim danom sve više, i koji nam mogu pomoći premostiti jaz koji se stvara svakom novom generacijom, odraslom na suvremenoj tehnologiji. Stoga ćemo predstaviti realne mogućnosti kojima se baštinske institucije u Hrvatskoj danas mogu poslužiti, dat ćemo presjek alternativnih metoda za slučaj većih izazova (npr. financijske prirode ili radi nedostatka kadra), te pružiti uvid u metode koje se već koriste u svijetu, kao i put kojim se krećemo, ili ćemo se uskoro kretati, prema budućnosti.

Sažetke svih izlagača i njihove teme, koje će biti predstavljene u dva dijela – teorijskom i praktičnom, donosimo niže. U praktičnom dijelu radionice svi sudionici moći će iskusiti i isprobati pojedine metode koje stručnjaci danas koriste u zemlji i svijetu, te će moći rješavati problemske zadatke, s ciljem uviđanja mogućnosti i i savladavanja problema s kojima se suočavaju akademska i šira AKM zajednica.